Naziv obveznika: Akademija za umjetnost i kulturu u Osijeku

Broj RKP-a : 50215 Adresa: Kralja Petra Svačića 1f, Osijek OIB: 60277424315

Razdjel: 080 Šifra djelatnosti: 8542 Razina: 11

MB: 04907361 Oznaka razdoblja: 2024-12

Akademija za umjetnost i kulturu u Osijeku jedina je umjetničko-nastavna i znanstveno-nastavna sastavnica Sveučilišta Josipa Jurja Strossmayera u Osijeku. Dopusnicu Ministarstva znanosti i obrazovanja Republike Hrvatske za obavljanje djelatnosti visokog obrazovanja dobila je 3. srpnja 2018. godine. Nastala je spajanjem Umjetničke akademije u Osijeku i Odjela za kulturologiju u sastavu Sveučilišta Josipa Jurja Strossmayera u Osijeku i pravna je sljedbenica obiju institucija. Akademiju za umjetnost i kulturu čini šest odsjeka: Odsjek za glazbenu umjetnost, Odsjek za instrumentalne studije, Odsjek za kazališnu umjetnost, Odsjek za kreativne tehnologije, Odsjek za kulturu, medije i menadžment te Odsjek za vizualne i medijske umjetnosti.

Na Akademiji se izvode sveučilišni preddiplomski, diplomski i poslijediplomski umjetnički i znanstveni studiji iz umjetničkoga, društvenoga, humanističkoga te interdisciplinarnoga područja znanosti i umjetnosti te se razvija vrhunsko umjetničko stvaralaštvo i znanstveno-istraživački rad, što ju čini institucijom širokih svjetonazora, otvorenom za najrazličitije profile studenata koji u njoj mogu prepoznati mjesto za stjecanje umjetničkih i znanstvenih kompetencija potrebnih za život i rad u suvremenom društvu. Realiziraju se studijski programi iz područja glazbene pedagogije, pjevanja, kompozicije i teorije glazbe, instrumentalnih studija, likovne kulture, ilustracije, glume, lutkarske animacije, dizajna za kazalište, film i televiziju, kostimografije, scenografije i lutke za kazalište, film i multimediju, lutkarske režije i neverbalnog teatra te znanstveni studiji iz područja kulture, medija i menadžmenta, medija i odnosa s javnošću te menadžmenta u kulturi i kreativnim industrijama. Akademija je u suradnji s Medicinskim fakultetom u Osijeku pokrenula i prvi Poslijediplomski specijalistički studij kreativne terapije u Republici Hrvatskoj sa smjerovima art (likovne) terapije, dramaterapije, muzikoterapije i terapije pokretom i plesom kao i Poslijediplomski specijalistički studij Odnosi s javnošću.

Studijski programi organiziraju se kao redoviti i izvanredni, kako za državljane Republike Hrvatske, tako i za strane studente. Nastava se odvija kroz predavanja, mentorsku poduku, seminare, vježbe, različite oblike terenske nastave, projektnu nastavu i stručnu praksu te kroz sudjelovanje u realizaciji umjetničkih i znanstvenih projekata, ponajviše u suradnji s javnim institucijama, znanstvenim, kulturnim i umjetničkim organizacijama, kako u regiji tako i u cijeloj Republici Hrvatskoj. Velik dio nastave se, dakle, ostvaruje u suradnji s kulturnim institucijama, umjetnicima i stručnjacima iz prakse te se, na taj način, premješta izvan učionica kako bi studenti u izravnom susretu s raznorodnim umjetničkim i kulturnim djelatnostima stekli kompetencije i vještine iz područja odabranog studijskog programa, a koje su neophodne za njihovo aktivno i kvalitetno sudjelovanje na tržištu rada.

Osim prihoda iz proračuna kojima se financiraju plaće i rashodi za zaposlene, Akademija temeljem programskih ugovora, prihoda za znanstvenu djelatnost i prihoda za redovite troškove poslovanja ostvaruje prihode za održavanje nastave i redovito poslovanje. Sukladno Zakonu o znanstvenoj djelatnosti i Statutu Akademije za umjetnost i kulturu Akademija na tržištu ostvaruje prihode od umjetničkih projekata koji su prepoznati na nivou grada, županije Osječko-baranjske i Ministarstva kulture što čini dodatni prihod poslovanja. Značajan udio u prihodima čine i školarine studenata, te prihodi od poslijediplomskih specijalističkih studija.

**BILJEŠKE UZ FINANCIJSKE IZVJEŠTAJE ZA 2024. GODINU**

BILJEŠKE UZ OBRAZAC **PR-RAS**

Šifra **632** – Iznos od 31.294,37 eura na kontu 6323 Tekuće pomoći od institucija i tijela EU sastoji se od iznosa od 16.282,56 eura za EU projekt COSMO-ERASMUS te od iznosa od 15.011,81 eura za EU projekt VERIFEYE – Jačanje otpornosti društva na dezinformacije.

Šifra **636** – Na kontu 6361 Tekuće pomoći proračunskim korisnicima iz proračuna koji im nije nadležan knjiženi su iznosi primljenih sredstava od Osječko-baranjske županije, Grada Osijeka i Grada Đakova za projekte i konferenciju koji su se održavali na Akademiji tijekom 2024. godine kako slijedi:

Osječko-baranjska županija 1.600,00 eura (za projekt Lav Mirski i projekt Poznati Osječani)

Grad Osijek 6.300,00 eura ( 6. međunarodni znanstveni skup Europski realiteti, 9. dani ICARUS Hrvatska, projekti Lav Mirski i Punkt 2024.)

Grad Đakovo 12.700,00 eura (projekt Dioniz)

Šifra **6393** – Na kontu 6393 iznos od 38.102,40 eura odnosi se na primljena sredstva od Sveučilišta J.J. Strossmayera u Osijeku za Erasmus programe nastavnog i nenastavnog osoblja Akademije za umjetnost i kulturu u Osijeku. U odnosu na prošlu godinu mobilnost je znatno povećana.

Šifra **3211 –** Od ukupnog iznosaknjiženog na kontima skupine 3211 (40.440,85 eura) iznos od 37.389,60 eura odnosi se na per diem dnevnice za realizaciju mobilnosti u sklopu Erasmus programa.

Šifra **3225** – Na kontu 3225 Sitan inventar pojavljuje se manji indeks u odnosu na prošlu godinu zbog smanjene nabave alata potrebnih za nastavu kao i dijelova namještaja.

Šifra **3237 –** Na kontu 3237 Intelektualne i osobne usluge odnosa pojavljuje se veliki indeks i razlika u odnosu na prošlu godinu zbog isplaćenog iznosa sredstava za vanjsku suradnju u iznosu od 49.300,29 eura (trošak 2024. godine), ugovora o djelu za predavače na Poslijediplomskom specijalističkom studiju Odnosi s javnošću u iznosu od 15.810,13 eura , te većih iznosa sredstava isplaćenih za mentore i ugovore o djelu za sudionike na projektima.

Šifra **3721** – Na kontu 3721 Naknade građanima i kućanstvima u novcu iznos od 6.148,76 eura odnosi se na plaćanje školarina za poslijediplomske studije asistenata koje plaćamo po primitku sredstava od strane Sveučilišta.

Šifra **4226 -** Na kontu 42262 Sportska i glazbena oprema indeks je manje vrijednosti zbog nabave koncertnog klavira u 2023. godini vrijednosti 199.083,75 eura.

Šifra **Y006** – U 2023. godini Akademija za umjetnost i kulturu u Osijeku ostvarila je manjak prihoda i primitaka u iznosu od 57.309,41 eura. Budući da preneseni manjak prihoda iz prošle godine iznosi 106,80 eura nakon izvršene korekcije rezultata manjak poslovanja za 2024. godinu iznosi 57.416,21 eura.

BILJEŠKE UZ **BILANCU**

Šifra **11** – Iznos od 60.832,55 eura prikazuje stanje novčanih sredstava na dan 31.12.2024. godine a čine ga iznos na žiro računu Akademije 60.122,98 eura, iznos u blagajni 709,10 eura, te salda prijelaznog računa 0,47 eura.

Šifra **231** – Iznos od 589.447,73 eura iskazan na na poziciji pod šifrom 231 Obveze za zaposlene odnosi se na bruto plaću za mjesec prosinac 2024. godine.

Šifra **232** – Od ukupnog iznosa iskazanog pod šifrom 232 Obveze za materijalne rashode 310.562,25 eura iznos od 189.281,70 eura odnosi se na neisplaćenu vanjsku suradnju.

Šifra **922** – U 2023. godini Akademija za umjetnost i kulturu u Osijeku ostvarila je manjak prihoda nad rashodima u iznosu od 57.309,41 eura. Nakon „prelamanja“ viškova i manjkova na kontima skupine 9, odnosno korekcije rezultata, manjak Akademije za 2024. godinu iznosi 57.416,21 eura.

BILJEŠKE UZ OBRAZAC **OBVEZE**

Šifra **V006 –** Ukupne obveze Akademije za umjetnost i kulturu u Osijeku na dan 31.12.2024. godine iznose 1.027.124,12 eura od čega se iznos od 723.025,99 eura odnosi na nedospjele obveze. Dospjele obveze iznose 304.098,13 eura.

*Nedospjele obveze*:

231 Obveze za zaposlene 589.447,73 eura (plaća za prosinac 2024.)

232 Obveze za materijalne rashode 27.400,01 eura

26 Obveze za kredite i zajmove 106.178,25 eura

*Dospjele obveze*:

232 Obveze za materijalne rashode 93.880,54 eura

232 Obveze za materijalne rashode 189.281,70 eura (neisplaćena vanjska suradnja)

234 Obveze za financijske rashode 1.770,66 eura

237 Obveze za naknade građanima 14.798,60 eura

239 Ostale tekuće obveze 617,63 eura

24 Obveze za nabavu nefin.imovine 3.660,51 eura

26 Obveze za kredite i zajmove 88,49 eura

 BILJEŠKE UZ OBRAZAC **P-VRIO**

Šifra **P018** – Na poziciji P018 iznos od 11.542,49 eura odnosi se na smanjenje dugotrajne imovine do kojega je došlo zbog rashoda neupotrebljive imovine u 2024. godini (inventura 31.12.2023. godine)

Šifra **P020** – Na poziciji P020 iznos od 279,79 eura odnosi se na rashodovani sitan inventar u 2024. godini (inventura 31.12.2023. godine)

BILJEŠKE UZ OBRAZAC **RAS**-funkcijski

Šifra **0941** – Ukupni rashodi svrstani su na prvi stupanj visoke naobrazbe u iznosu od 7.172.630,98 eura.

U Osijeku, 31. siječnja 2025. godine

Kontakt osoba:

dr.sc. Vesna Galić mag.oec.

Tel: 031/253 306

 DEKANICA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 akademkinja Helena Sablić Tomić